section_heading: Povijesni značaj
paragraph_text: Eurosong 2011. je tek treći Eurosong kojemu je domaćin bila Njemačka, nakon 1957. i 1983. Ovo je, ujedno, tek druga njemačka pobjeda na Eurosongu, nakon što je 1982. u Harrogateu pobijedila Nicole s pjesmom "Ein bißchen Frieden". Ujedno, od tri dosadašnja domaćinstva Njemačke, ovo je bilo prvo koje će odraditi kao ujedinjena zemlja. Ova pobjeda je značajna i zbog činjenice da je Njemačka postala prva zemlja "Velike četvorke" koja je pobijedila na Eurosongu nakon uvođenja tog pravila 2000. godine. Tijekom sastanka Organizacijskog odbora u Beogradu, odlučeno je kako će trenutna pravila ostati nepromijenjena, čime je Turska, za koju se pretpostavljalo kako će (kao drugoplasirana) imati direktan nastup u finalu, ostala bez istoga. Odlukom o povratku, Italija je, ponovo, postala peta zemlja koja će imati pravo direktnog plasmana u finale, čime je formirana "Velika petorka".<ref>